ધારી વિધાનસભા પેટાચૂંટણીમાં 95 વર્ષીય દિવાળીબાએ મતદાન કર્યું હતું

બિહાર વિધાનસભાની ચૂંટણીના પરિણામની સાથે એટલે કે 10 નવેમ્બરના રોજ ગુજરાત પેટાચૂંટણીનું પરિણામ પણ આવશે. 

કોરોના મહામારી વચ્ચે યોજાયેલી પેટાચૂંટણીમાં ગુજરાતની ડાંગ બેઠક સિવાય તમામ બેઠકો પર મતદાનની ટકાવારી ઓછી રહી હતી. 

કોરોના અને હાલ ખેતીની સિઝનને કારણે પેટાચૂંટણીમાં મતદાન ઓછું થયું હોવાનું અનુમાન કેટલાક રાજકીય નિષ્ણાતો લગાવી રહ્યા છે. 

સવારના 7 વાગ્યાથી લઈને સાંજના 6 વાગ્યા સુધી ચાલેલા મતદાનમાં સૌથી વધુ મતદાન ડાંગ બેઠક પર નોંધાયું છે અને સૌથી ઓછું ધારી બેઠક પર નોંધાયું છે.

આઠ બેઠકોનું સરેરાશ મતદાન છ વાગ્યા સુધીમાં 56.85 ટકા નોંધાયું છે.

પૈસા વહેંચવાથી લઈ પત્રિકા ફેરવવા સુધીની કથિત ગેરરીતિ

જૂન 2019માં યોજાયેલી રાજ્યસભાની ચૂંટણી દરમિયાન કૉંગ્રેસના ધારાસભ્યોએ રાજીનામાં આપ્યાં હતાં, બાદમાં અહીં પેટાચૂંટણી યોજવી પડી હતી. 

આ આઠ બેઠકોમાં અબડાસા, લીંબડી, મોરબી, ડાંગ, કપરાડા, ધારી, ગઢડા અને કરજણનો સમાવેશ થાય છે.

સવારે શરૂ થયેલા પેટાચૂંટણીના મતદાનમાં ઘણી જગ્યાએ ઈવીએમ અને વીવીપેટ ખરાબ થવાના પણ સમાચાર આવ્યા હતા. 

મોરબી બેઠક ... બીજા 4000 અક્ષરો માટે લેખ ચાલુ રાખો:
પર આશરે 35 જેટલાં ઈવીએમ ખરાબ થયાં હતાં. જે બાદ આ ઈવીએમને બદલીને ત્યાં ફરીથી મતદાન શરૂ કરવામાં આવ્યું હતું. 

આ ઉપરાંત પેટાચૂંટણીમાં કેટલીક કથિત ગેરરીતિઓની ફરીયાદો પણ નોંધાઈ હતી. 

જેમાં મોરબીમાં બૉયઝ હાઇસ્કૂલના મતદાનમથકની અંદર ભાજપની પત્રિકાઓ ફરતી થયાનો કથિત વીડિયો વાઇરલ થયો હતો. જેની સામે મોરબી સિટી એ ડિવિઝન પોલીસ સ્ટેશનમાં અજાણ્યા શખ્સો વિરુદ્ધ ફરિયાદ નોંધાઈ છે. 

તો સ્થાનિક પત્રકાર સચીન પીઠવાના કહેવા પ્રમાણે લીંબડીમાં ગાડી ગામમાં બોગસ મતદાન કરવામાં આવતું હોવાની કૉંગ્રેસના પ્રિસાઈડિંગ ઑફિસરે ફરિયાદ કરી છે. 

વડોદરાની કરજણ બેઠક પર કથિત રીતે ભાજપના કાર્યકરો રૂપિયા વહેંચી રહ્યા હોવાનો વીડિયો વાઇરલ થયો હતો. જેની સામે કૉંગ્રેસે ફરિયાદ કરી હતી. આ મામલે જિલ્લા ચૂંટણી અધિકારીએ તપાસના આદેશ આપ્યા છે. 

કરજણ બેઠક પરની પેટાચૂંટણીની પૂર્વ રાત્રીએ પોલીસે બે વ્યક્તિની આશરે 57 હજાર રૂપિયા સાથે અટકાયત કરી હતી.

પોલીસનું કહેવું છે કે આ બંને વ્યક્તિ કૉંગ્રેસના કાર્યકર છે અને તેઓ મતદારોને રિઝવવા માટે પૈસા આપવા જતા હતા. 

હાર્દિક પટેલ અને સી. આર. પાટીલની શાખનો સવાલ 

લગ્નના દિવસે દૂલ્હન સમય ફાળવીને મતદાન કરવા આવ્યાં

ગુજરાત ભાજપના નવા પ્રદેશ પ્રમુખ સી. આર. પાટીલે પોતાનું પદ સંભાળ્યું તે બાદ પ્રથમ વખત તેમના નેતૃત્વમાં આ પેટાચૂંટણી યોજાઈ રહી છે. 

પાટીલે પ્રમુખપદ સંભાળ્યા બાદ પાટીદારોના ગઢ મનાતા સૌરાષ્ટ્ર અને ઉત્તર ગુજરાતમાં રેલીઓ કરી હતી.

તેમની રેલીમાં કોરોના મહામારી વચ્ચે સોશિયલ ડિસ્ટન્સનો અભાવ જોવા મળ્યો હતો અને તે મામલે સવાલો પણ થયા હતા. 

આ પેટાચૂંટણીમાં ભાજપે કૉંગ્રેસમાંથી આવેલા પાંચ ધારાસભ્યોને ટિકિટ આપી છે. હવે પાટીલના નેતૃત્વમાંથી તેઓ કેટલી બેઠકો જીતી શકે તે જોવાનું રહેશે. 

બીજી તરફ કૉંગ્રેસમાંથી હાર્દિક પટેલને કાર્યકારી અધ્યક્ષ બનાવવામાં આવ્યા તે બાદ તેમના માટે પણ આ પહેલી ચૂંટણી છે. 

હાર્દિક પટેલ જ્યારથી કાર્યકારી અધ્યક્ષ બન્યા છે ત્યારથી તેઓ સતત ગામડાંનો પ્રવાસ કરી રહ્યા છે અને ખેડૂતો મુદ્દે રૂપાણી સરકાર પર નિશાન સાધી રહ્યા છે.

તેમના માટે કૉંગ્રેસમાંથી જ ગયેલા અને ભાજપની ટિકિટ પર ચૂંટણી લડી રહેલા ઉમેદવારો સામે જીતવાની કસોટી હશે. 

કૉંગ્રેસના પાંચ પૂર્વ ધારાસભ્યોને ભાજપની ટિકિટ 

મોરબીમાં મતદાનમથક બહાર લાઇન

આ વર્ષ જૂન મહિનામાં યોજાયેલી રાજ્યસભાની ચૂંટણી પહેલાં કૉંગ્રેસના ધારાસભ્યોએ રાજીનામાં આપ્યાં હતાં. જે બાદ...